રક્ષાબંધનમાં રાખડીની સાથે સાથે તમે ઇચ્છતા હો કે સજાવટ કરેલી પૂજનની થાળી પણ જોઈએ છે તો એ પણ મળી રહે છે તેમાં ગણપતિ, દીવી, સજાવેલું નાળિયેર અને કંકાવટી સેટ કરેલાં જ હોય છે. આ ઉપરાંત ડ્રાયફ્રૂટ તથા લવિંગ, ઇલાયચી જેવા તેજાનાથી બનાવેલી સુગંધિત રાખડીઓની વેરાઇટી પણ જોવા મળશે. બધી જ રાખડીઓ ત્રણ ,પાંચ કે દસ રૂપિયાની કિંમતથી માંડીને 150 રૂપિયા સુધીની કિંમતની મળે છે. બાળકોનો ઝોક કાર્ટૂન પાત્રો તરફ હોવાથી બજારમાં વિવિધ કાર્ટૂનવાળી રાખડી ઠલવાઈ છે. તેમાં આ વખતે જો બાળકોને સૌથી વધુ ગમતી રાખડી હોય તો તે છે ‘છોટા ભીમ’.